hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu en hu es hu en hu en en hu en hu hu en es hu hu en en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 5.
Ugrás a navigációhoz Ugrás a kereséshez
Underground Kiadó, Fekete Hegy Kiadó
Stephen King, Fekete István, Richard Katz, François Villon
Papp Olivér (Vác, 1975. október 19. –) kortárs magyar író.
1992-től zenész, dobos volt. 1993-1996-ig a Crosstown Blues zenekarban játszott. 1997-ben a Fisso Fusio formációban és az Oláh Gábor Trióban zenélt Olaszországban, majd néhány más együttessel dolgozott itthon és külföldön. Egészségügyi problémák miatt le kellett tennie a dobverőt. Ezután kizárólag az írással kezdett foglalkozni, amivel már gyermekként, kilencévesen próbálkozott. Az 1990-es években már több kész regénye volt, bár kiadva sosem lettek. Mára viszont többkötetes íróként vált ismertté, nemcsak Magyarországon, hanem külföldön, főként az Amerikai Egyesült Államokban élő magyarok körében is.
Családjában többen foglalkoztak különböző művészeti ágakkal. Köztük Huszár Pufi, az egykori remek komikus, filmszínész, aki Charles H. Puffy néven vált híressé Hollywoodban és világszerte.
2012-ben újságíróként dolgozott az Amerikai-Magyar Hírújságnál. A Feeling Magazin 2013-ban közölte írásait Amerikai klasszikusok címmel. 2019. december 6-án bemutatták Mexikóban, a Veracruz állambeli Xalapa városában a Carpenter kutyája című könyvének spanyol nyelvre fordított változatát (El perro del señor Carpenter). A könyvet meghívták a Los Angeles-i spanyol nyelvű könyvek fesztiváljára 2020 áprilisában.
Írói munkásságára hatással volt Stephen King, Fekete István, Richard Katz, Jókai Mór, Rejtő Jenő, Karinthy Frigyes és József Attila. A spiritualitás ihlette első könyvét, a Szárnyak nélkült, mely az író saját reinkarnációs utazásába kalauzol el bennünket. Ezt követte az Emlékek útján című novelláskötet, mely a szerző gyermekkorába repíti olvasóit.
Az Egy kövér ember meséi című könyve Huszár Pufi halálának 70. évfordulója alkalmából került újból kiadásra. Az író fotókkal bővítve újra szerkesztette híres rokona művét. Huszár Pufi nevéhez kötődik az első magyar moziszkeccs. A színész összesen száznál több filmet forgatott.
Novellásköteteinek alapjait az íróval gyermek- és fiatalkorában a Dunántúlon és a Dunakanyarban megtörtént események adják. Stílusára jellemző a közvetlen hangvétel olvasóival. Regényei pszichothrillerek.
2014-ben jelent meg Verőcei emlékeim című novelláskötete, amelyben gyerekkori emlékeit örökíti meg.
2015-ben mutatták be a nagy sikerű, azóta már angol és spanyol nyelvre is lefordított Carpenter kutyája című könyvét. A 2011-ben megjelent Álmok boltja és a 2013-ban kiadott Mielőtt eljön az éjfél című kötetekhez hasonlóan ez is pszichodráma.
2015-ben megjelent egy, az író eddigi munkásságát összefoglaló, idézeteket tartalmazó kiskönyv.
2016-ban mutatták be A régi környék című novelláskötetét, melyben az író váci emlékeit örökíti meg.
2019 decemberében bemutatták első könyvét (Carpenter kutyája, El perro del señor Carpenter) Mexikóban.
Szárnyak nélkül (kisregény, 2010)
Emlékek útján (novelláskötet, 2010)
Egy kövér ember meséi (életrajz, az újrakiadás szerkesztőjeként, 2011)
Álmok boltja (pszichothriller, 2011)
Látogatók holdfénynél (novelláskötet, 2012)
Levelek a múltból (életrajz, 2012)
Mielőtt eljön az éjfél (pszichothriller, 2013)
Verőcei emlékeim (novelláskötet, 2014)
Carpenter kutyája (pszichothriller, 2015)
Szó-kép kapcsolat (idézetválogatás, 2015)
A régi környék (novelláskötet, 2016)
El perro del señor Carpenter (Mexikó, pszichodráma, 2019)
Válogatott novellák (novelláskötet, 2021)
A magyar Wikidézetben további idézetek találhatóak Papp Olivér témában.
A lap eredeti címe: „https://hu.wikipedia.org/w/index.php?title=Papp_Olivér&oldid=25240901”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 5., 21:58
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.